**Imatge Alpine personalitzada a Docker**

**Objectiu:** aprendre a buscar informació sobre la imatge Alpine a Docker Hub, crear una imatge personalitzada amb un Dockerfile i utilitzar-la per executar un contenidor.

Haureu de fer captures d’imatge on es vegi que feu correctament els diferents processos.

**1 Cerca d’informació sobre Alpine a Docker Hub**

Obrir un navegador i anar a Docker Hub:

<https://hub.docker.com>

Cercar la imatge oficial d’Alpine escrivint alpine a la barra de cerca i prement *Enter*.

Seleccionar la imatge oficial **"Alpine (Docker Official Image)"**.
Obtenir la informació següent:

* Nom de la imatge
* Versions disponibles
* Arquitectures suportades
* Mostrar el Dockerfile de la versió 3.20.6

**2 Baixar la imatge Alpine des de la terminal**

Obrir un terminal en un sistema amb Docker instal·lat.
Descarregar la imatge més recent d’Alpine amb la comanda:

**docker pull alpine**

*(Si es vol una versió específica, substituir latest per la versió desitjada, per exemple:*

*docker pull alpine:3.21.3)*

**3 Crear una imatge personalitzada amb Dockerfile**Crear un directori de treball i accedir-hi:

**mkdir alpine-custom**

**cd alpine-custom**

Crear un fitxer anomenat Dockerfile amb el contingut següent:

**FROM alpine:latest**

**RUN apk add --no-cache curl**

**CMD ["sh"]**

Explicació:

* FROM alpine:latest → Especifica Alpine com a imatge base
* RUN apk add --no-cache curl → Instal·la curl sense guardar fitxers temporals
* CMD ["sh"] → Fa que el contenidor s’iniciï amb una shell interactiva

**4 Construir la nova imatge amb un nom personalitzat**

Executar la comanda següent dins del directori on es troba el Dockerfile:

**docker build -t myalpine .**

Això crea una imatge anomenada **myalpine**.

Comprovar que la imatge s’ha creat correctament amb:

**docker images**

**5 Executar un contenidor amb un nom personalitzat**

Crear i executar un contenidor basat en la nova imatge, assignant-li el nom **alpine-container**:

**docker run -it --name alpine-container myalpine**

Comprovar que curl està instal·lat executant:

**curl --version**

Sortir del contenidor amb exit.

**6 Netejar imatges i contenidors**

Per eliminar el contenidor creat, primer llistar-lo amb:

**docker ps -a**

Eliminar-lo pel nom:

**docker rm alpine-container**

*Si es vol eliminar la imatge personalitzada (No cal que ho feu):*

***docker rmi myalpine***

Com podem pujar aquesta imatge personalitzada a Docker Hub? Explicar el procés, no cal que ho feu.